Ego Manasses Dei gratia Lingonensis Episcopus, notum fieri uolo uidentibus quod Ebalus de Sauz recognouit in presencia nostra, in officinis Sancti Benigni, uidelicet in capella Sancti Benedicti. Ecclesiam Sancti Stephani Dyuionensis habere plenum usuarium in nemore de Sauz per dimidium annum, cum quadriga duorum equorum, uel cum uno equo, per totum annum. Canonici uero predicte Ecclesie soluent predicto Ebalo uel suis, uiginti et quatuor solidos, singulis annis, medietatem in festo Sancti Iohannis Baptiste et reliquium in festo Omnium Sanctorum. Hec recognitio facta est in presencia Dommi Milonis Abbatis eiusdem Ecclesie, presentibus et testibus Milone Lingonensi cantore, Hugone de Cauo Monte, Lingonensi Canonico; de Canonicis regularibus, Guidone Ruffo, Girardo capellano Episcopi qui fuit magister Mormenti, Petro capellano, Joceranno cantore, Stephano, Aymone, Villelmo, Vallerino. Villato autem de Sauz debetur in crastino Natiuitatis Domini, V miches panis et sextarios uini.